ms en en ms en en en fr eo en en en id ms ms id ms ms es es en tr es en en sl ms id en en en ms en id en id id en ms en ms ms ms id ms ms id ms ms hbs_lat id id hu hbs_lat id en id id id en en es es en tr es
#TriviaFilem - Treler Rasmi ROH Menjanjikan Santapan Seram Yang Memukau! - BuzzPOP!
KOMIK l TV l FILEM
by Nik Nadzru IskandarJanuary 22, 2020August 6, 2020
“Bila bulan mengambang… Kau semua akan mati!”
— Adik, ROH, (2020).
Acap kali pawagam di tanahair kita dibanjiri dengan filem-filem seram daripada seberang – menampilkan karya-karya bernas dari sutradara inovatif seperti Joko Anwar dan Timo Tjahjanto serta berduyun-duyun lagi yang poyo dan sederhana. Kini, anak jati Malaysia Emir Ezwan tampil dengan filem ROH yang bakal menandingi warkah-warkah seram Indonesia!
Untuk pembaca yang tidak arif, filem ROH (SOUL) daripada Kuman Pictures adalah penampilan pertama bagi Emir Ezwan sebagai seorang pengarah – yang sebelum ini bertugas sebagai penyelia artis efek visual untuk beberapa filem tanahair (ONE TWO JAGA, MOTIF).
Treler Rasmi ROH (SOUL)
Sebelum ia disiarkan di pawagam di seluruh Malaysia tahun ini, filem ROH (SOUL) telah menerima tayangan perdananya di Festival Filem Antarabangsa Singapore tahun lepas (21 Nov – 1 Dec 2019).
Treler Acah ROH (SOUL)
Emir mula menempa kariernya sebagai seorang pengarah dengan filem pendek yang berjudul RM10 pada tahun 2016 – yang berjaya memenangi pelbagai anugerah di seluruh dunia seperti Best Short Film di Festival Filem Malaysia (2016), kepada Best Cinematography di Speechless Film Festival, USA (2017), serta Best Director di Dakino International Film Festival, Romania (2017) dan tempat kedua di Medina del Campo Film Festival, Spain (2017).
Filem pendek RM10 juga telah disiarkan di pelbagai festival filem antarabangsa di seluruh dunia seperti Short Shorts Film Festival & Asia di Jepun (2017), One Country One Film International Festival di France (2017), Internationale Kurzfilmtage Winterthur di Switzerland (2017) dan dipamerkan sebagai sebahagian daripada Hikayat Nusantara di NON Berlin’s NON論DA多{play} #15 (2017).
Emir juga adalah pengasas Entropy Studio dan penyelia artis efek visual disebalik tabir filem Crossroads: One Two Jaga (2018) serta Motif (2019).
Filem ROH (SOUL) oleh pengarah Emir Ezwan bakal disiarkan di pawagam seluruh Malaysia mulai 6 Ogos 2020.
Poster Dan Sinopsis Filem ROH (SOUL)
“Satu keluarga daif yang menetap di pinggir hutan didatangi seorang budak perempuan yang membawa sebuah ramalan ngeri dan pelbagai peristiwa mistik!
ROH adalah filem sulung arahan sutradara Emir Ezwan (filem pendek “RM10“) yang dibintangi barisan pelakon seperti Farah Ahmad, Nam Ron, Mhia Farhana, Harith Haziq, Puteri Qaseh dan June Lojong.”
Sinopsis Filem ROH (SOUL)
Apakah harapan anda untuk filem seram ROH (SOUL) nanti yang ditulis dan diarah oleh tenaga kreatif Emir Ezwan?
Tagged: anugerah, artis, efek visual, Emir Ezwan, Entropy Studio, filem pendek, Kuman Pictures, pengarah, penyelia, RM10, Roh, teaser, trailer
Sebagai seorang peminat tegar komik sejak berumur 11 tahun lagi, isu komik pertama yang mula-mula membakar semangat Nik adalah - The Uncanny X-Men isu #275 (April 1991) - dengan... More by Nik Nadzru Iskandar
RESIDENT EVIL: WELCOME TO RACCOON CITY | Peraduan Premiere & Premiums
Peraduan Tayangan Perdana VENOM LET THERE BE CARNAGE
Pemenang Peraduan Tayangan Perdana DUNE
Peraduan Tayangan Perdana DUNE
Peraduan Barangan Eksklusif THE SUICIDE SQUAD
© 2022 BuzzPOP!. Proudly powered by Newspack by Automattic